JohanHeinsen/ENO huggingface dataset:
Lolland-Falsters Stifts-Tidende, 1829-10-06
J Universitetsstaden Lund, i Sverrig, fandtes den 8de f. M. Student Landen ihielslagen og hans Legeme henlagt paa Gaden. Dette Drab var forøvet af en Student Blomdahl, som, kommen i Strid med Første angaaende 2 Rdlr. Rigsgjæld, havde, paa det Værelse hvor de boede tilsammen, med et Stykke Jern givet ham et saadant Slag i Hovedet, at Hjerneskallen knustes. Blomdahl tilstod strax sin Forbrydelse, men undskylder sig med, at Drabet skeete i Hidsighed.
Lolland-Falsters Stifts-Tidende, 1829-10-06
Et engelsk Skib er nu, første Gang i 250 Aar, den 4de d. M. kommen op af Rhinen til Cölln. Man vil vide, at D. Miguel har afstaaet 2de Fæstninger til Kongen af Spanien, imod at han erkjender ham som Konge. Modens Gudinde i Paris har nu befalet, at Damerne atter skulle bære Lommer. Lommen anbringes i Skjørtet. Damerne ere saaledes befriede for at bære deres Lommetørklæde m. m. i Hænderne. Konerne i de elegante Huse i Paris medtager nu, naar Selskabet gaaer tilbord, en Naalepude med Naale, for at enhver Dame kan fæste Pose-Ærmerne omkring Armen og derved undgaae at deslige Ærmer ikke skulle falde ned i Tallerkenerne. En elegant Pariserdame maa hver Dag lade sig see i 3 forskjellige Paaklædninger. (Gud hjælpe Manden, som skal holde saadan Stad vedlige!)
Lolland-Falsters Stifts-Tidende, 1829-10-06
Nu bruger de unge Modeherrer i Paris ikke Briller, men i disses Sted Øienglas, der hænge ved en Guldkjæde.
Lolland-Falsters Stifts-Tidende, 1829-10-06
J Marseille prædiker Kapuzinerne nu offentlig i deres fulde Ordensdragt, til Trods for Lovenes og Præfectens Forbud.
Lolland-Falsters Stifts-Tidende, 1829-10-06
Det kongelige Commerce-Collegium i Stokholm har bekjendtgjort, at i Rusland er udbrudt en ødelæggende Qvægsyge, som ogsaa strækker sig til Hestene, af hvilke ere døde over 600 i 2 Dage i en Omkreds af 10 Mile omkring Pernau.
Lolland-Falsters Stifts-Tidende, 1829-10-06
Jndenlandsk. Den høitidelige Procession ved Deres Majestæters og de høie Formæledes Jndtog den 5te dennes aabnedes om Middagen Kl. 12 ved Frihedsstøtten uden for Vesterport, hvorfra Processionen begav sig igjennem Vesterport, Frederiksberggade, over Gammeltorv, igjennem Rygade, Vimmelskaftet, over Amagertorv, igjennem Østergade, over Kongens Nytorv (paa den venstre Side af Statuen, forbi Hovedvagten) og igjennem Bredgaden, til Hendes kongelige Høihed Prindsesse Carolines Palais. J disse Gader og paa de nævnte Torve paraderede samtlige i Kjøbenhavn værende Tropper og de tvende Sødivisioner en haye. Ved Jndkjørselen af Vesterport saluteredes de høie Herskaber med 27 Kanonskud fra Kjøbenhavns og Christianshavns Hovedvolde. (Kbhp.)
Lolland-Falsters Stifts-Tidende, 1829-10-06
Den kgl. Porcellainsfabrik Udstilling af det for Hs. kgl. Høihed Prindsesse Caroline bestemte Porcellain, fandt Sted den 27de og 28de f. M., under et stort Tilløb af Mennesker. Efter Forlydende solgtes alene i Løverdags 1,200 Billetter, for hver betaltes 12 s., som tilfalder Fabrikkens Fattigkasse. De til Skue satte Kunstproducter vare smukt ordnede i den store Sal. Afde Arbeider, som meest udmærke sig, tillade vi os heri Korthed at omtale: to meget store Vaser af udmærket skjøn Form og med en høist smagfuld og riig For string af Guld, paa den ene sees Cronborg og Sundet og paa den anden Frederiksborg Slot, begge Decorationer tegnede og malede af Professor, Ridder Møller. 2 Vaser med Blomster, malede af Hr. Jensen; 8 Dousin Desert-Tallerkener, af hvilke Halvdelen ere prydede med udsøgte Blomsterbouquetter, ogsaa malede af Hr. Jensen, og de øvrige med Prospecter af Byer og Slotte i Danmark og Hertugdømmene. Tegningerne til disse ere besørgede af Professor Møller, Decorationsmaler Christensen, m.Fl., hvorimod de ere malede af en af Kunstacademiets meest lovende Elever, Hr. Wolff. Stykket af disse Tallerkener koster 15 Rbdlr. Foruden Foranførte saaes en stor Mængde Vaser, Dessert- og Caffetøi, Toilet Apparater, m. m., alt af fineste Sort og med ægte Forgyldning. Ogsaa en Deel Vaser, ligeledes af Fabrikkens Arbeide, af brændt Leer, bestemte til Kakkelovns prydelser, fandtes ved denne Udstilling; de skulle imittere Porphyr, som de, i Afstand, heller ikke ere uliig. De meer eller mindre betydelige Anker, som mulig kunde være at gjøre ved enkelte af de ovenanførte Arbeider, tro vi for en Deel bortfalde, ved den Omstændighed, at Fabrikken, som bekjendt, til Fuldførelsen af det Hele har havt en paafaldende kort Tid. (S. Bl.)¬
Lolland-Falsters Stifts-Tidende, 1829-10-06
De danske Damers saakaldte og nu brugelige Pose Ærmer (i England kaldes de Biskops=Ærmer, paa Grund af deres Liighed med de Ærmer, der bæres af disse Kirkens Dignitarier) ere slemt medtagne i en Afhandling i Kjøbenhavnsposten. "De ere – hedder det – selve Uformeligheden og Vanskabelsen personificerede. Man kunde i Hast tage feil og tro at see et Par Pudevaar hængende paa en Stok, saalidet er det Rum hvortil Livet seer sig indskrænket imellem disse Appendager. Man skriger høit nok i vort kjære Fædreland, at Kirken svæver i Fare. Maaskee er det for den betrængte Orthodoxies Skyld at de Skjønne have stukket disse Biskops=Ærmer paa Stang som et Signal paa at de ville løfte Armene for at forsvare den rette Tro og opretholde den angsburgske Confession til deres sidste Blodsdraabe? – Man har sagt, at de danske Damer ere blufærdige og tilbageholdende, nu kan Enhver uden Vanskelighed krybe ind i Ærmet hos dem o. s. v."
Lolland-Falsters Stifts-Tidende, 1829-10-06
Samme Blad meddeler, at den 31te f. M. ankom til Kjøbenhavn Madame Milder-Hauptmann, første Sangerinde ved Operaen i Berlin. Hun ønsker i Kjøbenhavn at give en offentlig Concert og at optræde i adskillige Gjæstepartier.
Lolland-Falsters Stifts-Tidende, 1829-10-06
J et Løb af 4 Aar har Jæger Martin Wensel paa Grevskabet Wedelsborg i Fyen ødelagt ikke mindre end 310 Stykker Huusmaar. Det kongl. Landhuusholdnings-Selskab paaskjønnede hans Virksomhed i denne Henseende med en Belønning af dets 5te Bæger, og opfordrede ham derhos til at indberette den Maade, hvorpaa han havde udført en saa heldig Fangst af disse skadelige Dyr, i hvilken Anledning han anmeldte, at Fangsten var skeet ved Hjælp af tvende dertil afrettede smaae Jagtstøvere, med hvilke han foretog Huus=Randsagning, og naar Maaren da blev jaget frem af sit Skjul, har han skudt den med sin Bøsse som et andet Stykke Vildt.
Lolland-Falsters Stifts-Tidende, 1829-10-06
En Spøgelsehistorie havde for nogle Maaneder siden bragt Mennesker i Tusinviis til at strømme ud fra Hamborg og Altona til det saakaldte "Schulterblatt," et Forstadsgebeet, der er halvt dansk, halvt hamborgsk. Hver Dag rumsterede nemlig der hver Aften i et Huus ligesom for nogle Aar siden i det forherede Huus i Laxegaden i Kjøbenhavn - uden at man kunde opspore Spøgelset; Døre fløi op og i, Tallerkener og Kopper dandsede paa Borde og i Skabe, det stavrede og støiede paa Trapperne s. og Vagt og Politi maatte tilsidst tage sig af Sagen og gjenne Folk bort; Resultatet af de skeete Undersøgelser kom imidlertid ikke for Lyset. Odense. Generalkrigscommissair v. Ewald, som i flere Aar boede her og i Forening med den endnu levende Olding, Hr. Cancelliraad Bötteher, var Byens første Forligelses-Commissair, ligesom og Chef for det borgerlige ridende Corps, er den 16de f. M. død i Kjøbenhavn i sit 79de Aar.
Lolland-Falsters Stifts-Tidende, 1829-10-06
Paa det i forrige Uge afholdte Egeskovs Marked var Handelen i det Hele meget flan. Sæderug solgtes for 20 a 24 Mk. Tdn., Boghvedegryn 3 Mk. 4 s. Skpn., Smør 6 a 7 Rbdlr. Fjerd og Gjæs for 4 a 5 Mk. Stykket.
Lolland-Falsters Stifts-Tidende, 1829-10-06
Mariebo, den 5te October. Vi have igjen havt 3 Dages ustadigt Veir og temmelig stærk Storm. Nattekulden har indfundet sig.
Lolland-Falsters Stifts-Tidende, 1829-10-06
Den sædvanlige aarlige Landmilice-Session for indeværende Aar afholdes i Nykjøbing den 21de, 22de, 23de og 24de dennes; her i Mariebo den 26de, 27de, 28de, 29de og 30te dennes, i Nakskov den 2den, 3die, 4de, 5te, 6te og 7de November. Det ehlerske Skuespillerselskab er ankommen til Nakskov. Om det har givet nogle Forestillinger vides ikke.
Lolland-Falsters Stifts-Tidende, 1829-10-06
Markedet i Saxkjøbing den 1ste dennes var ikke meget søgt af Kjøbere, uden Tvivl tildeels formedelst det ustadige Veir.
Lolland-Falsters Stifts-Tidende, 1829-10-06
Skipper Niels Nielsen paa Feis, som stedse har faret med smaae Jagter, afgik ved Døden for nogen Tid siden og efterlod sig en Formue af henved 30,000 Rbdlr.
Lolland-Falsters Stifts-Tidende, 1829-10-06
Veien igjennem Ørebyskoven er endnu ligesaa ufremkommelig, som forhen; men da Sagen, under hvilken der vil blive paakiendt, hvem der ere pligtige til at istandsætte og vedligeholde den, nu staaer for Høiesteret, maa man snart see Ende paa en Strid, der har foraarsaget mange Reisende megen Ulempe.
Lolland-Falsters Stifts-Tidende, 1829-10-06
Ledigt Embede. Under Generaltoldkammer- og CommerceCollegiet: Et Grændsecontrolleur-Embede ved Told linien imellem Nørre-Jydland og Hertugdømmet Slesvig.
Lolland-Falsters Stifts-Tidende, 1829-10-06
Kjøbenhavns Børs-Cours, den 2den October. Hamburg 2 M. - a vista 206. Species 208. Specier solgtes til 12 Mk. 7 1/2 s. - Bank-Disconto 4 Proc. Norske Speciessedler pr. 100 Spec. 148 1/2 a 149 Rbd. Sedl. - Svenske Sedler pr. Rd. Rigsgjeld 51 a 51 3/4 Rbs. Tegn. - 4 Proc. kgl. Oblig. (u. R.) 92 Rbd. Sedl. Dito Dito 89 a 89 1/2 i Banco. - Nationalbank Oblig. (af Laanet 4de Febr. 1820) 102 1/2 Rbd. r. S. Dito Dito 106 1/4 i Sedl. – 4 Proc. uopsigelige Rigsb.Oblig., Renter pr. 6te Jan., 100 a 100 1/2 Rbd. r. S. - 6 Proc. norsk Laan ved Hambro & Søn 104 a 104 1/2 i Bco. 4 Proc. ny norske Obligat. ved Dito, lydende paa r. S., 97 1/2 r. S. 3 Proc. Dito Dito 97 1/2 i Banco. 4 Proc. uopsigel. norske Statsobligationer 61 1/2 a 62 Rdlr. Banco. 4 Proc. ny danske Obligationer 68 1/2 a 68 3/4 L. Sterl.
Lolland-Falsters Stifts-Tidende, 1829-10-06
Bekjendtgjørelser. Onsdagen den 30te September, om Eftermiddagen Kl. 3, hensov ved en blid og rolig Død den meget agtede og elskelige Bonde og Sognefoged Niels Christensen i Opager, 76 Aar gammel. Hvad Niels Christensen var som Fæstebonde paa Grevskabet Christianssæde i 45 Aar, derom vidner den skjønne Gaard, han efterlader, og de veldyrkede Marker, som omgive den. Hvad han var som Sognefoged og Lægdsmand i 40 Aar og som Forligelsescommissair i 29 Aar, derom vidner den almindelige Agtelse og Tillid, han nød iblandt Høie og Lave. Hvad han var som Ægtefælle for sin efterlevende og dybt nedbøiede Hustrue i 25 Aar, derom vidne de uskrømtede Taarer, som flyde ved hans Bortgang. Og hvad han var som Menneske og som Christen, derom skulle disse prunkløse Blomster minde, dem Agtelse og Hengivenhed strøede paa hans Grav.
Lolland-Falsters Stifts-Tidende, 1829-10-06
Tvende Skoledisciple, eller en voxen Person, kunne hos constitueret Forstander Bergstrøm i Nykjøbing, for moderat Betaling, strax erholde Logis, Kost og Opvartning. Reflecterende vilde behageligen melde sig det snareste muligt.
Lolland-Falsters Stifts-Tidende, 1829-10-06
Auctioner. Torsdagen den 15de October dette Aar, om Formiddagen Klokken 10 slet, bliver i Procurator HviidsGaard her i Byen ved offentlig Auction bortsolgt en Deel Løsøre, bestaaende af noget Sølvtøi, Boskab af forskjelligt Slags, hvoriblandt et nyt moderne ElmetræesKlædeskab, Kjøkkentøi, saasom Kasseroller, Tærtepander, Kobberpotter og Gryder, Jern-Vindovne, flere JernAgestolefjedre, ny Mandsklæder, Sengeklæder, en Deel Foustager, Vogne og Kaner, med mere; alt efter de Conditioner, som nærmere ved Auctionen vil vorde bekjendtgjorte. Nakskov, den 5te October 1829. Hammerich.
Lolland-Falsters Stifts-Tidende, 1829-10-06
Det afgangne Skomager Tørnitz og efterlevende Enkes Bo tilhørende Huus Matr. No. 97 paa denne Byes Sønder=Vestergade, bliver ved een eneste Auction, som holdes i Huset selv, Løverdagen den 10de dennes, om Formiddagen Kl. 10, opbuden til Salg. Huset bestaaer af 3 Fag Muur- og Bindingsværk og til samme ligger en liden have og omtrent 4 Skp. Land Markjord. Saasnart Huset er solgt, bliver Auction afholdt over Boets Løsøre, bestaaende af: Borde, Stole, Kjøkkentøi, m. v.; til hvilket Alt Liebhavere indbydes. By- og Herreds-Contoiret i Saxkjøbing, den 1ste Ravnkilde. October 1829.
Lolland-Falsters Stifts-Tidende, 1829-10-06
Tirsdagen den 13de i denne Maaned, om Formiddagen Kl. 9, lader Præste=Enken Madame Heineth i Weggerløse Præstegaard ved offentlig Auction bortsælge, endeel Løsøre og Effecter, bestaaende af Borde, Stole, Chatoller, en betydelig Deel nyt Linned, især Dækketøi, Sengesteder, en stor 2 Etages Kakkelovn, Kjøkkentøi, af Kobber, Messing, Tin og Jernfang, Trævare, nogle Heste og Vogne, en smuk 2 Heste Kane, et Sæt stemmede Bjælder og 2 Messing-Toppe med Klokker, nogle Køer, Qvier og Sviin, samt omtrent 150 Bind af Bøger, m.v. Vederhæftige Kjøbere gives 6 Ugers Credit ved denne Auction, hvortil de Lysthavende herved indbydes. Falsters Birk, den 3die October 1829. C. G. Krüger.
Lolland-Falsters Stifts-Tidende, 1829-10-06
Den 15de og 16de i denne Maaned bliver ved offentlig Auction i Kjøbmand Wulffs Fallitbo her i Byen bortsolgt en Deel Bohave, Creaturer og Hadelsvarer, bestaaende af: Borde, Stole, Bænke, Kjøkkentøi, en Arbeidsvogn med Fjellehauger, en Deel Kar af forskjellig Størrelse, 12 smaae Grise, en temmelig betydelig Deel Tobak, nogle Slibestene, Jsenkram=, Porcellain- og Glasvarer, samt Leertøi, med meget mere. Auctionerne begynde hver Dags Formiddag Kl. 9 og vederhæftige Kjøbere gives Credit i 6 Uger. Mariebo, den 2den October 1829.
Lolland-Falsters Stifts-Tidende, 1829-10-06
J Hr. Byfoged Valentins Fraværelse, J. C. Larsen, constitueret.
Lolland-Falsters Stifts-Tidende, 1829-10-06
Løverdagen den 10de October, om Formiddagen Klokken 10, bliver ved Auction i Jndtægten ved Christianssæde bortsolgt en Deel Udhug af unge Ege og Bøge. Liebhaverne ville behage at møde ved Skovfoged Rasmus Opagers Huus. Christianssæde, den 6te October 1829. J. M. Lytzen.
Lolland-Falsters Stifts-Tidende, 1829-10-06
Skiftesamling. Torsdagen den 15de October førstkommende, om Eftermiddagen Kl. 3, bliver paa undertegnede Skifteforvalters Contoir en Skiftesamling afholdt i afgangne Cancelliraad, Byfoged Hartmanns Bo. Saxkjøbing, den 30te September 1829. Ravnkilde.
Lolland-Falsters Stifts-Tidende, 1829-10-06
Jndkaldelse.
Lolland-Falsters Stifts-Tidende, 1829-10-06
Enhver, som maatte have Noget at fordre i Stervboet efter min afdøde Fuldmægtig, Peter Abraham Møller, indkaldes herved, med 12 Ugers Varsel, at anmelde og bevise Deres Fordringer for mig som Skifteforvalter. Nykjøbing paa Falster, den 28de September 1829. Møller.
Lolland-Falsters Stifts-Tidende, 1829-10-06
Tilkjøbs.
Lolland-Falsters Stifts-Tidende, 1829-10-06
Af Grevskabet Knuhtenborgs Vildthane kan i anstundende Vinter faaes tilkjøbs: gamle Daadyr for 6 Rbdlr. Sedl.) unge Ditto for 3 gamle Raadyr for 3 – – ) pr. Stke. unge Ditto for 2 – for 1 og Harer naar Lysthavende henvender sig med Bestillinger hos Skovrider Larsen paa Bandholmsgaarden 2 a 3 Dage førende Vildtet ønskes. Knuhtenborg, den 1ste October 1829. Gram.
Lolland-Falsters Stifts-Tidende, 1829-10-06
Bortkommen. Saxkjøbing sidste Markedsdag, om Aftenen Kl. 8, er et Sølvbeslaget Meerskoms Pibehoved, med Rør af Hestehaar, tabt paa Landeveien fra Saxkjøbing til det saakaldte røde Huus. Paa Siden af Hovedet er et lidet Hul og paa Beslaget findes, under Sneppen, Bogstaverne H. H. Dette Pibetøi bedes af den retsindige Finder indlagt hos Hr. Kjøbmand C. Christensen i Mariebo, som betaler en passende Findeløn.
Lolland-Falsters Stifts-Tidende, 1829-10-06
Fortegnelse. over uindløste Breve ved Mariebo Postcontoir udi Juli Qvartal 1829. Porto. 1. Gaardmand Henrich Løye i Hillestolpe . . . 11 s. Henrich Danielsen i Østofte . . 11 – 3. Skipper Niels C. Nielsen i Vandholm . . . 13 – 4. Karen Rasmusdatter i Grimstrup . . . . . 11 - 5. Ditto . . . . . . . . . . . . . . . . . . . 11 - 6. Christen Nielsen i Bandholm . . . . . . . 18 – 7. Huusmand Jens Rasmussen i Holeby . . . 11 - Ditto . . . . . . . . . . . . . . . . . . . 5 - Hans Jørgen Rasmussen Sommerboe paa Kjerstrup. . . . . . . . . . . . . . . . . . 11 - Mariebo Postcontoir, den 6te October 1829. D. P. Møller, adj. Postmester.
Lolland-Falsters Stifts-Tidende, 1829-10-06
Ved Tallotteriets 1318 Trækning i Kjøbenhavn udkom No. 26. 50. 52. 39. 27.
Lolland-Falsters Stifts-Tidende, 1829-10-09
Lollands og Falsters Stifts Kongelig alene privilegerede. Addressecontoirs Efterretninger. SSISSETreogtyvende Aargang. Nummer 80. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1829-10-09
Udenlandsk. Russiske tyrkiske Anliggender. En til Warschau den 26de September ankommen Depesche meddeelte, at en definitiv Fredstractat imellem Porten og Rusland blev undertegnet af Hans Majestæt Keiser Nicolaus's og Sultanens Befuldmægtigede den 14de f. M.i Adrianopel. Samme bestemte Efterretning er ogsaa ankommen til Berlin; men Betingelserne vare endog ellers velunderrettede Personer ubekiendte.
Lolland-Falsters Stifts-Tidende, 1829-10-09
J Følge Skrivelse fra Adrianopel af 9de September har dog nogen egentlig Vaabenstilstand ikke fundet Sted. Vel have Sværdene hvilet paa Veien til Constantinopel, men udenfor denne Linie ere de militaire Operationer fortsatte. Karaburnu, 5 Mile fra Constantinopel, er bleven besat af Russerne, og Grev Pahlens Tropper have nærmet sig Constantinopel indtil 9 Mile. General Geismar skal, efter at være gaaet over Donau med den største Deel af sine Tropper, atter have taget Rachovai Besiddelse og være rykket frem imod Nicopolis. Nøglerne til Fæstningen Midia ere sendte til Keiseren, af Rusland.
Lolland-Falsters Stifts-Tidende, 1829-10-09
Fra Donau heed det den 12te September, at Russernes Seire over Tyrkerne stedse meere almindeligt erkjendes som et ønskeligt Middel til at aabne for det europæiske Fastlands Handel, ved Samqvem med Asien, et stort Marked, der kan og bør sikkre imod den engelske Enevældes Vilkaarlighed. Deraf kommer Længselen efter at see ny Underretninger og General Diebitsch's videre Fremrykken paa hans Marsch til Constantinopel. Mærkværdigt er det, at denne Feldtherre kunde i alle Europas Lande, ved sine Seiervindinger i fjerne Egne, erhverve sig en saa stor Popularitet, af ingen anden Aarsag, end fordi disse Seire synes at undergrave den Po Fredagen den 9 October 1829. litik, der viser sig fiendtlig mod Handelens og Jndustriens Udvikling paa Fastlandet. J denne Anledning næres der ængstlig Bekymring for, at Diebitsch skulde see sig nødsaget til, pludseligen at afbryde sit Triumphtog til Constantinopel; hvilken Ængstlighed ogsaa vedligeholdes af dem, som indsee, at der for deres afsondrede Jnteresse kun da endnu er Noget at haabe, om det lykkes dem at vinde Tid. De have derfor udbredt det Rygte, at den russiske Overgeneral har sluttet en Vaabenstilstand paa 16 Dage; men da Tyrkerne i en saa kort Tid ikke kunde gjenvinde deres forrige Militairmagt, vilde Vaabenstilstanden ingen anden Hensigt have, end Haabet, at Englænderne maa vinde Tid til at komme Constantinopel til Hjælp. Da det nu tillige er sandsynligt, at England ikke er utilbøielig til at sende Skibe ind i det sorte Hav, for at ødelægge de russiske Stablissementer, bør Russerne saameget mindre forsømme den nu havende Leilighed til, stedse at betrygge sig mod saadanne Trudslers Opfyldelse.
Lolland-Falsters Stifts-Tidende, 1829-10-09
J Adrianopel oprettes store Magasiner for de russiske Tropper. Stadens Municipalitet tilbød at levere de fornødne Levnetsmidler uden Betaling, men Overgeneralen afslog dette Tilbud. Der reqvireres kun Fourage til Hestene. – Anapa, Poti og Afhalzik kommer Porten vist til at afstaae til Rusland. J Rusland gaaer Talen om, at Geistligheden der vil blive opfordret til at oprette Missioner i de occuperede tyrkiske Provindser, da Lærestanden i Moldau, Wallachiet og Bulgarien staaer langt tilbage, og er ligesaa overtroisk og uvidende, som de øvrige Folkeclasser. Disse Lande vil derfor vinde meget, naar der, samtidig med deres politiske Tilstands Forbedring, ogsaa begyndes med at reformere det religieuse Underviisningsvæsen.
Lolland-Falsters Stifts-Tidende, 1829-10-09
Der tales atter om, at Keiseren af Rusland vil i denne Maaned begive sig til Warschau, for at aabne den polske Rigsdag, og at der ved samme Tid skal afholdes en Kongres, som vil beskjæftige sig med det europæiske Systems Befæstelse.
Lolland-Falsters Stifts-Tidende, 1829-10-09
Efterretningerne fra selve Constantinopel gaae endnu kun til den 6te dennes og indeholde blot Gjentagelser, af den forhen omskrevne Utilfredshed hos Folket, samt Sultanens i den Anledning viste barbariske Fremfærd.
Lolland-Falsters Stifts-Tidende, 1829-10-09
Grev Diebitsch-Sabalcanski er af Keiser Nicolaus skjænket den hellige Andreas den Førstekaldtes Ordens Jnsignier med Diamanter. Keiseren bevidnede derhos Greven sin Tak for Troppernes Orden, Rolighed og gode Adfærd imod Jndvaanerne i de Egne, der ere underkastede de russiske Vaaben. Hs. Maj. sluttede saaledes: "Jeg har stedse ønsket, at de russiske Krigere altid maatte være ligesaa frygtelige for den bevæbnede Fiende, som milde imod Landets fredelige Beboere, og mine Forventninger ere retfærdiggjorte, i det de endog har erhvervet dem selv Fiendens Taknemmelighed."
Lolland-Falsters Stifts-Tidende, 1829-10-09
En russisk Læge i Adrianopel roser ogsaa Mandstugten i Armeen. Han meddeler, blandt Andet: "Vore Soldater, begeistrede af Seiren, ere blevne til andre Mennesker; de give indbyrdes Agt paa hinanden, for at haandhæve Orden og Disciplin. Viser en Soldat sig tilbøielig til at begaae Uorden, saa tilraabes han: Keiseren og Fader Diebitsch vil ikke vide af Sligt! og Orden er strax tilveiebragt." – Samme Læge forsikkrer, at Sundheds-Tilstanden er ypperlig.
Lolland-Falsters Stifts-Tidende, 1829-10-09
Grækenland. Grev Capo de Jstrias Regjerings handlinger have fundet eensstemmigt bifald og han fratræder ikke Præsidentskabet. Greven er, som Følge deraf, autoriseret til at underhandle med de udenlandske Magter, under Jagttagelse af de i Epidauros udstædte Jnstructioner, følgelig med særdeles Hensyn til Emancipationen af Candia. Den provisoriske Regjering vedbliver; men i Stedet for Panhellenion oprettes et Senat. Derpaa skal der ordnes en definitiv Regjeringsform. Det lovgivende Corps kommer for Fremtiden til at bestaae af to Kamre. Det er endvidere besluttet, at der skal oprettes 3 Monumenter, et i Navarino, et andet i Petalidi, hvor de første franske Tropper landede, et tredie i Grækenlands tilkommende Hovedstad, paa hvilket de i den hellige Kamp faldne Philhelleners Navne skulde indgraves. En Orden, under benævnelse: vor Frelsers Orden, skal stiftes. De fire første Kors af denne Orden ere tiltænkte Admiralerne Codrington, Rigni- og Heyden, samt Marschal Maison. Saasnart de 3 store Magter have afgjort Grækenlands Skjæbne, skal Kongressen træde sammen.
Lolland-Falsters Stifts-Tidende, 1829-10-09
Portugal. Don Miguel residerer nu i Mafra, hvorhen begge hans Søstre have maattet ledsage ham. Kort for hans Afreise erholdt han den ubehagelige Efterretning om Expeditionens mislykkede Landgang paa Terceira. Han skal være yderst forbittret paa EskadrensChef, Admiral Roza, og have afsat ham fra Commanden, hvilken Uleilighed han imidlertid kunde have sparet, da Admiralen, der formodentlig har forudseet Uveiret, er gaaet over til Loyalisterne med Linieskibet og 2de Corvetter.
Lolland-Falsters Stifts-Tidende, 1829-10-09
Af en i Handelstidenden meddeelt Oversigt over Antallet paa de i Danmark og Hertugdømmerne hjemmehørende Handelskibe, samt over disses Drægtighed, erfarer Man, at Kongeriget Danmark i Fjor havde 1,416 Handelskibe, af 29,611 Commercelæsters Drægtighed, Hertugdømmerne 1,750 Skibe, af 28,958 1/2 Commerce læsters Drægtighed. Tilsammenlagt udgjør dette altsaa 3,166 Skibe af 58,569 1/2 Commercelæsters Drægtighed.
Lolland-Falsters Stifts-Tidende, 1829-10-09
Pastor Grundtvig er den 18de f. M. kommen tilbage til Kjøbenhavn fra England.